SUBVENCIÓNS PARA A REHABILITACIÓN E A SINALIZACIÓN DO PATRIMONIO HISTÓRICO-CULTURAL DIRIXIDAS AOS CONCELLOS DA PROVINCIA DE PONTEVEDRA PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 22/02/2018)

A Xunta de Goberno desta Deputación, na súa sesión ordinaria do 16 de febreiro de 2018, adoptou, entre outros, o seguinte acordo: A Constitución española, no seu artigo 46, establece que os poderes públicos garantirán a conservación e promoverán o enriquecemento do patrimonio histórico, cultural e artístico dos pobos de España e dos bens que o integran, independentemente do seu réxime xurídico e a súa titularidade. No artigo 25 da Lei 7/1985, de 2 de abril, reguladora das bases do réxime local (LRBRL), entre as competencias propias dos concellos recóllense a protección e a xestión do patrimonio histórico e a conservación e a rehabilitación da edificación. Neste sentido, no artigo 4 da Lei 8/1995, de 30 de outubro, do patrimonio cultural de Galicia (LPCG), establécese a colaboración das corporacións locais na obriga de protexer, defender, realzar e dar a coñecer o valor dos bens integrantes do patrimonio cultural de Galicia situados no seu termo municipal e adoptar, en caso de urxencia, as medidas cautelares necesarias para salvagardar os bens que vexan o seu interese ameazado. A promoción, a información e a accesibilidade aos bens culturais das localidades son básicas en calquera política turística e cultural. Tan fundamental é dar a coñecer a nosa provincia como que as persoas que a visiten poidan acceder aos bens patrimoniais da forma máis fácil posible. A Deputación de Pontevedra ten entre os seus obxectivos a protección e a conservación deste patrimonio, de xeito que establece as bases reguladoras para a concesión de subvencións públicas, dirixidas aos concellos da provincia, destinadas á recuperación e á rehabilitación do seu patrimonio histórico-cultural. Este programa réxese polos principios de solidariedade e equilibrio intermunicipal, articulados desde o respecto á autonomía municipal, por medio de criterios obxectivos e transparentes, o que permite levar a cabo investimentos e actuacións nos municipios que non resultarían asumibles para os concellos sen a cooperación económica da Deputación.1.—Esta convocatoria ten por obxecto regular as axudas para: a) A restauración de bens inmobles de titularidade municipal dentro do ámbito territorial da provincia de Pontevedra que teñan un recoñecido valor arquitectónico, histórico, artístico, paleontolóxico, arqueolóxico ou etnográfico, ademais dos conxuntos urbanos, sitios naturais, xardíns e parques que teñan valor artístico, histórico ou antropolóxico b) A adquisición de bens inmobles integrantes do patrimonio histórico da nosa provincia c) A instalación de paneis informativos no patrimonio histórico e cultural dos bens inmobles de interese municipal, os conxuntos urbanos, as parroquias, os xacementos e as zonas arqueolóxicas, ademais dos sitios naturais, os xardíns e os parques que teñan un recoñecido valor arquitectónico, histórico, antropolóxico, artístico ou etnográfico, dentro do ámbito territorial da provincia de Pontevedra 2.—A concesión das axudas efectuarase mediante o procedemento de concorrencia non competitiva 3.—A xestión deste programa realizarase de acordo cos seguintes principios: a) Publicidade, obxectividade, transparencia e igualdade b) Eficacia no cumprimento dos obxectivos fixados por esta Administración c) Eficiencia na asignación de efectivos e na utilización de recursos públicos A concesión das subvencións estará suxeita á dispoñibilidade orzamentaria e estas convocaranse con cargo á aplicación 18/330.3360.762.01 do Orzamento da Deputación para o ano 2018 por un importe total de cincocentos mil (500.000,00) euros. Poderán solicitar estas subvencións todos os concellos da provincia de Pontevedra cun máximo de 50.000 habitantes que desexen acollerse a esta convocatoria. Os concellos interesados poderán presentar unha única solicitude ao abeiro desta convocatoria. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto, sen prexuízo da súa inserción en www.depo. gal e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e rematará o 23 de marzo de 2018. Co fin de minimizar erros e axilizar a mecanización dos datos das solicitudes, estas presentaranse mediante formulario web, ao que se pode acceder en www.depo. gal, e seguiranse os seguintes pasos: 1.º Encher os datos do formulario oficial de solicitude e facer clic en “enviar datos” 2.º Descargar e imprimir o xustificante xerado na web tras realizar o envío. Este xustificante incluirá un código único de solicitude 3.º Presentar o xustificante xerado durante o proceso de solicitude, xunto coa documentación establecida na base cuarta, no Rexistro xeral da institución provincial dentro do prazo establecido nestas bases: Se se envía por correo postal (ao Rexistro da Deputación) o envío deberá ser certificado co selo de Correos no formulario da solicitude para garantir que a data de remisión está incluída no prazo de presentación de solicitudes desta convocatoria. Aquelas solicitudes remitidas por correo que non cumpran este requisito teranse por presentadas para todos os efectos no mesmo día en que teñan entrada no Rexistro da Deputación, independentemente da data de presentación na oficina de Correos. A presentación da solicitude implicará que se autoriza a Deputación ao tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. Se a solicitude non reúne os datos esixidos na convocatoria ou calquera dos previstos no artigo 66 da LPACAP, requiriráselles ás persoas interesadas, de conformidade co establecido no artigo 68 da citada lei, que nun prazo de 10 días hábiles emenden as faltas ou presenten os documentos preceptivos e indicaráselles que, no caso de non o facer, se terán por desistidas da súa solicitude, que se arquivará sen máis trámites. Quedan comprendidas como actuacións subvencionables as seguintes: a) Obras de conservación, é dicir, aquelas que teñan como finalidade o mantemento do inmoble coas súas características e materiais orixinais. Consistirán en reparacións puntuais, substitucións concretas de elementos deteriorados e as que deriven das operacións de reparación dos danos habituais provocados polo paso do tempo ou polo seu uso característico b) Obras de restauración, é dicir, as que teñan por obxecto a restitución ou o avance da imaxe e unidade do ben, a través de operacións de reintegración de elementos deteriorados, perdidos ou eliminados no seu momento cun criterio desafortunado ou erróneo, co fin de recuperar o carácter orixinal do inmoble e a súa función, e que poidan supoñer a execución de novas estruturas, peches, cubertas ou outros elementos de entidade construtiva c) Obras de sinalización dos bens inmobles dos concellos no ámbito territorial da provincia de Pontevedra e estudos museográficos ou arqueolóxicos, coa información previa ao seu deseño, que sexan necesarios para a elaboración dos sinais d) Proxectos técnicos oficiais ou colexiados das actuacións que se levarán a cabo e) Deseño e instalación de paneis informativos nos bens inmobles de interese municipal, nos seus amplos termos, dentro do ámbito territorial da provincia de Pontevedra f) Gastos de estudos museográficos e arqueolóxicos sobre os bens patrimoniais para a elaboración de paneis que recollan información precisa e veraz As obras de conservación e de restauración subvencionadas ao abeiro desta convocatoria axustaranse aos criterios legais de actuación que se recollen no artigo 39 da LPCG, polo que se empregarán solucións construtivas e de deseño tradicional e orixinal, ademais de materiais que lles son propios. Os tipos e as medidas dos paneis informativos quedan suxeitos ás necesidades e á contorna dos bens e recursos sinalados, e respectarán en todo momento a normativa actual vixente. Os paneis interpretativos deberán utilizar materiais resistentes á intemperie e ao vandalismo e, ao mesmo tempo, deberán harmonizar coa contorna. No caso de que exista sinalización obsoleta, redundante ou deteriorada de titularidade municipal, esta deberá ser retirada antes da colocación da nova sinalización. No caso de retirar sinalización de titularidade distinta á municipal, pública ou privada, solicitaráselles aos seus titulares a autorización correspondente. En cumprimento da Lei 52/2007, de 26 de decembro, da memoria histórica, no caso dos cambios de sinalización por reposición de sinais nos núcleos urbanos, estes deberán respectar as directrices e as especificacións establecidas nas ordenanzas de sinalización municipais dos concellos solicitantes. Quedan excluídos desta convocatoria, e polo tanto non serán obxecto de subvención, os investimentos xa subvencionados no mesmo exercicio a través doutras convocatorias ou plans da institución provincial. Os concellos interesados poderán presentar unha única solicitude, que se formalizará nos modelos normalizados que se facilitarán no Rexistro xeral do organismo provincial, no da súa sede de Vigo, no Servizo de Cultura e Lingua ou en www.depo. gal, coa que se achegará ademais a seguinte documentación: a) Proxecto técnico ou, no seu caso, memoria descritiva da actuación que se pretende desenvolver. O proxecto técnico da actuación redactarase segundo o establecido no artigo 123 do Real decreto lexislativo 3/2011, de 14 de novembro, polo que se aproba o Texto refundido da Lei de contratos do sector público b) Anexo fotográfico en cor que reflicta o estado real de conservación do inmoble e a súa localización c) Orzamento detallado e totalizado (coas cantidades, os prezos unitarios e o IVE) do investimento que se vai realizar, asinado pola persoa representante A entidade terá que solicitar, no caso de que o gasto sexa superior a cincuenta mil (50.000,00) euros, como mínimo, tres ofertas de distintos provedores para realizar as obras d) Declaración na que conste se se solicitaron outras subvencións, axudas, ingresos ou recursos que financien o investimento obxecto da subvención e) Declaración de que a entidade non está incursa en causas de incapacidade ou incompatibilidade para percibir axudas ou subvencións públicas e de que acepta as bases da convocatoria f) Certificación ou declaración responsable de estar ao corrente das obrigas tributarias coa Axencia Estatal Tributaria, a Seguridade Social, a Facenda autonómica e a Deputación g) Certificación orixinal dos datos bancarios ou copia cotexada co nome da entidade local peticionaria h) Documento acreditativo da titularidade do ben obxecto de restauración. O Concello deberá ser, en todo caso, titular dos bens, instalacións ou terreos nos que se van executar os investimentos, ben porque sexa propietario dos mesmos ou ben porque dispoña dun dereito de uso ou cesión sobre os mesmos. No caso de subvencións por importe superior a 50.000,00 euros, para bens inventariables (adquisición, rehabilitación e mellora) recollerase o período durante o cal se destinarán os ditos bens ao fin para o que se concede a subvención, que non poderá ser inferior a cinco anos no caso de bens inscritibles nun rexistro público, nin a dous anos para o resto de bens.(artigo 15.6. g. da Ordenanza xeral de subvencións da Deputación de Pontevedra) Será responsabilidade do beneficiario a obtención das correspondentes licenzas, autorizacións ou permisos para a execución das obras obxecto da axuda. Repartirase un importe fixo de douscentos cincuenta mil (250.000,00) euros de forma lineal entre os concellos da provincia que decidan acollerse a estas axudas. A cantidade restante, douscentos cincuenta mil (250.000,00) euros, repartirase do seguinte xeito: Aos 37 concellos do grupo 1, de ata 10.000 habitantes, aplícaselles unha porcentaxe do 20 %, polo que lles corresponden cincuenta mil (50.000,00) euros. Aos 15 concellos do grupo 2, de 10.001 a 20.000 habitantes, aplícaselles unha porcentaxe do 40 %, polo que lles corresponden cen mil (100.000,00) euros. Por último, aos 7 concellos do grupo 3, de entre 20.001 e 50.000 habitantes, correspóndenlles cen mil (100.000,00) euros, o 40 % restante. Estas cantidades repartiranse entre os que forman o grupo en proporción ao 75 % da poboación e ao 25 % da superficie. Para estes efectos, a poboación que se terá en consideración será a última publicada polo INE na data de publicación destas bases no BOPPO. No suposto de non existir solicitudes por parte dalgún dos concellos incluídos nestes grupos ou no caso de que sobren cartos das cantidades solicitadas por estes, co importe resultante deste aforro procederase a un novo incremento lineal das cantidades naqueles que non acaden o total do importe solicitado. Este proceso, se fose necesario, efectuarase sucesivamente ata esgotar o total establecido na partida orzamentaria. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do custo da actividade ou investimento que desenvolva o beneficiario. A instrución do procedemento de concesión de subvencións correspóndelle ao xefe do Servizo de Cultura e Lingua, quen realizará de oficio todas as actuacións que estime necesarias para a determinación, o coñecemento e a comprobación dos datos necesarios para o correcto outorgamento das subvencións. Logo de efectuado o estudo de cada solicitude elaborarase un informe-proposta de concesión de subvencións, que se someterá á aprobación do órgano competente, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS. Segundo se establece no artigo 64 do Regulamento da LXS (R. d. 887/2006, de 21 de xullo) e no artigo 16 da Ordenanza xeral de subvencións da Deputación de Pontevedra, unha vez notificada a resolución de concesión, despois da solicitude razoada, o beneficiario da subvención poderá solicitar a modificación do seu contido sempre que se manteña a finalidade da axuda, que poderá autorizarse sempre que non se danen dereitos de terceiros. Esta solicitude de modificación deberá presentarse no prazo dun mes desde a notificación da concesión e será obxecto de resolución polo órgano competente tendo en conta as seguintes circunstancias: Co obxecto de non penalizar os concellos que non utilizan a vía de contratación directa mediante contratos menores e que seguen procedementos de contratación que implican un aforro e unha maior eficiencia e eficacia no gasto, a baixa da adxudicación poderase utilizar na mellora do obxecto da subvención. Neste caso o concello beneficiario deberá comunicarllo á Deputación de Pontevedra antes da súa aplicación, debendo achegar nova memoria e orzamento para a posterior xustificación da subvención. Non se terá en conta neste caso o prazo dun mes para a súa presentación. Os beneficiarios da subvención, logo de concedida, quedarán obrigados a destinar os fondos percibidos ao obxecto concreto para o cal se concederon, de acordo co proxecto achegado na solicitude. Unha vez notificada a aprobación das subvencións concedidas e realizado o investimento, os beneficiarios terán de prazo ata o 1 de xullo de 2019 para a súa xustificación, presentando a seguinte documentación: a) Memoria xustificativa do cumprimento das condicións establecidas na solicitude de subvención, debidamente asinada, na que se indique o investimento realizado e os resultados obtidos b) Orixinais ou copias cotexadas de facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, o prezo unitario e mais o custo total ou, no seu caso, a factura acompañada das correspondentes certificacións de obra aprobadas polo órgano competente c) Conta xustificativa dos gastos na que se determinará o custo ou gasto total da finalidade subvencionada, na que se detallen as facturas ou documentos con valor probatorio no ámbito mercantil e administrativo, se poña de relevo que os gastos que figuran na antedita conta xustificativa se aplicaron á finalidade para a que foi concedida a axuda e se indique que o resto dos xustificantes da conta se encontran no domicilio da entidade beneficiaria á disposición da Deputación para o seu exame, segundo se establece na base 25.8.2. c das de execución do vixente Orzamento provincial d) Os gastos xustificados deberán axustarse aos conceptos incluídos no orzamento inicial, sen que se aboe máis que o importe xustificado co límite da subvención concedida, e establecerase unha porcentaxe de desviación máxima no custo dos diferentes conceptos da actividade subvencionada con respecto ao orzamento inicial pormenorizado (que non debe superar o 20 %) e) Os gastos que figuren na conta xustificativa aboaránselles aos provedores preferiblemente antes da presentación da xustificación da subvención e, en todo caso, no prazo máximo dun mes desde a percepción dos fondos. O gasto non pagado ou pagado fóra deste prazo non se considerará subvencionable f) Os beneficiarios das subvencións provinciais deben empregar, con carácter xeral, formas de pagamento a terceiros que poidan acreditarse mediante un documento expedido por unha entidade financeira, no que queden identificados o beneficiario, o importe e a data de pagamento (tarxetas de crédito ou débito, talóns nominativos, transferencias bancarias etc.), e só excepcionalmente poderá empregarse o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros g) Acreditación da debida divulgación do financiamento por parte da institución provincial do investimento subvencionado, mediante soportes publicitarios, físicos ou telemáticos h) Declaración de que non se recibiron outras subvencións de administracións públicas ou entidades privadas para a finalidade subvencionada ou, no seu caso, detalle do financiamento obtido e declaración responsable de que os ingresos non superan o custo da finalidade subvencionada i) Para cobrar a axuda concedida as entidades deberán estar ao corrente das súas obrigas fiscais coa Axencia Estatal Tributaria, a Facenda autonómica, a Seguridade Social e a Deputación, situación que determinará de oficio a propia institución provincial O pagamento da subvención efectuarase previa comprobación e informe por parte do Servizo de Cultura e Lingua e dos servizos técnicos provinciais, no caso de proceder, de que se realizou o gasto para o fin e polo importe subvencionado e, ademais, de que se cumpriu coa finalidade e o obxecto da subvención, para o que se emitirá un informe con carácter previo á proposta de aprobación da xustificación. Así mesmo, poderánselles solicitar informes a outros servizos da Deputación competentes en razón da materia. Os beneficiarios das subvencións adquiren os seguintes compromisos e obrigas, de conformidade co establecido no artigo 11 da Ordenanza xeral de subvencións da Deputación, sen prexuízo das demais obrigas que resulten da normativa aplicable: a) Cumprir o obxectivo e realizar a actuación subvencionada, de conformidade co presentado neste programa de subvencións ou, se é o caso, coa modificación autorizada polo organismo provincial b) Retirar a sinalización obsoleta, redundante ou deteriorada de titularidade do Concello antes da colocación da nova c) Xustificar ante o órgano outorgante o cumprimento dos requisitos e das condicións, ademais da realización da actividade e a consecución da finalidade que determine a concesión, levando a cabo a actividade subvencionada de acordo co proxecto presentado d) Manter o investimento durante un período mínimo de 5 anos conforme ao establecido no artigo 71 do Regulamento (UE) 1303/2013, do Parlamento Europeo e do Consello, de 17 de decembro, sobre a duración das operacións e) Notificarlle á institución provincial as axudas, ingresos ou recursos que financien a actuación subvencionada, obtidos ou solicitados a outras administracións ou entidades públicas ou privadas con posterioridade á presentación da solicitude da convocatoria correspondente f) Proporcionar en todo momento a información que se lles solicite sobre a subvención concedida e someterse ás actuacións de comprobación segundo a normativa do Servizo de Intervención do organismo provincial g) Incluír os logotipos da Deputación de Pontevedra, segundo a súa normativa básica de identidade corporativa, en todos os elementos de difusión relacionados coa actividade subvencionada h) Outras obrigas previstas na normativa de subvencións Para pagar a subvención terase en conta o seguinte: Para proceder ao pagamento, que se efectuará por transferencia á conta bancaria indicada polo perceptor. Logo de vencido o prazo de xustificación sinalado na base décima sen que a entidade beneficiaria presentase a documentación xustificativa, o Servizo de Cultura e Lingua requiriralle que o faga no prazo improrrogable de quince días. A falta de presentación da documentación neste prazo suporá a perda da subvención e as demais responsabilidades previstas na LXS. As subvencións concedidas deberán devolverse ou reintegrarse nos seguintes casos: De acordo co establecido na base 16.2 das de execución do Orzamento para o ano 2018 e cumprindo o establecido no artigo 18 da LXS, o órgano competente para a aprobación destas bases é a Xunta de Goberno. Contra estas bases e as resolucións administrativas que se adopten na súa execución poderá interpoñerse un recurso potestativo de reposición ante o órgano que as ditou no prazo dun mes, que se entenderá como desestimado se transcorre este período de tempo sen contestar; neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Igualmente, contra esta resolución tamén poderá interpoñerse directamente o recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado. Para o non disposto nestas bases contemplarase o establecido na Ordenanza xeral de subvencións da Deputación de Pontevedra, nas Bases de execución do Orzamento para o exercicio 2018, na LXS e na demais lexislación de desenvolvemento. Con carácter supletorio, rexerá a LPACAP e a Lei 40/2015, de 1 de outubro, de réxime xurídico do sector público (LRXSP).